O tla ikutloela joang ha o utloa hore mosali oa hao ea o akang kamehla ke mothetsi easa tshepahaleng ho oena.? Nahana ka seo. Bala ka seo haneane. One o ka nahana ka tsela e joang? 10 Jesu o ne a bogisiwa, kgabagare a bolawa. Fa a ntse a dira bodiredi jwa gagwe, o ne a kgona go bona kafa batho ba leng mo maemong a a tlhomolang pelo ka teng. A go bona seo le go boga ka boene go ne ga nna le molemo ope? Ee. Bahebera 5:8 ya re: “Le mororo e ne e le Morwa [wa Modimo], o ne a ithuta kutlo mo dilong tse a neng a di boga.” Se se diragaletseng Jesu fa a ntse a le mo lefatsheng se ne sa dira gore e nne motho yo o tlhaloganyang le yo o pelotlhomogi thata. O ne a iponela ka matlho seemo sa lelapa la batho. O ne a ka kgona go utlwela botlhoko ba ba bogang le go tlhaloganya botoka seabe se a tla nnang le sone sa go ba namola. Ela tlhoko kafa moaposetoloi Paulo a bontshang seno ka teng mo bukeng ya Bahebera: “O ne a patelesega go tshwana le ‘bomorwarraagwe’ ka ditsela tsotlhe, gore a tle a nne moperesiti yo mogolo yo o nang le kutlwelobotlhoko le yo o ikanyegang mo dilong tse di leng ka ga Modimo, gore a tle a isetse maleo a batho setlhabelo sa thuanyo. Gonne e re ka ene ka boene a bogile fa a ne a lekwa, o kgona go tswa ba ba lekwang thuso.” “Yo re nang le ene e le moperesiti yo mogolo, ga se yo o ka se kang a re utlwela botlhoko ka makoa a rona, mme ke yo o lekilweng ka ditsela tsotlhe jaaka rona, mme a se na boleo. Jalo, a re atameleng kwa setulong sa bogosi sa bopelonomi jo bo sa re tshwanelang ka kgololesego ya go bua, gore re tle re amogele kutlwelobotlhoko re bo re bone bopelonomi jo bo sa re tshwanelang gore re bone thuso ka nako e e tshwanetseng.”—Bahebera 2:17, 18; 4:14-16; Mathaio 9:36; 11:28-30.